**Yhtiökokouskutsu**

Koha-Suomi Oy:n osakkeenomistajat kutsutaan varsinaiseen yhtiökokoukseen, joka pidetään maanantaina 19.6.2023. klo 12 alkaen osoitteessa Raatihuoneenkatu 6, 50100 Mikkeli kirjaston Mikkeli-salissa. Kokoukseen voi osallistua [Teamsin välityksellä](https://teams.microsoft.com/l/meetup-join/19%3ameeting_ZjNlZTI3MzgtZjk5Ni00YzkxLWE0MjQtYjFhNTZlNDgwYzRj%40thread.v2/0?context=%7b%22Tid%22%3a%226c5e2c8a-d3f0-4a0b-9658-42502c73e17b%22%2c%22Oid%22%3a%22194afa1f-1f49-48d2-b377-dc6f16471cec%22%7d). Valtakirjojen tarkistus ja äänestyslippujen jakaminen aloitetaan kello 11.00.

**Ennen kokouksen alkua toimitusjohtaja esittelee yhtiön vuoden 2022 toimintaa.**

**Kokouksen esityslista**

1. **Kokouksen avaaminen**

Hallituksen puheenjohtaja Rebekka Pilppula avaa kokouksen.

1. **Kokouksen järjestäytyminen**

Esitys: Valitaan kokoukselle puheenjohtaja ja sihteeri

Päätös:

1. **Pöytäkirjantarkastajien ja ääntenlaskun valvojien valitseminen**

Esitys: Valitaan pöytäkirjantarkastajat ja ääntenlaskun valvojat

Päätös:

1. **Kokouksen laillisuuden toteaminen**

Kutsu yhtiökokoukseen on toimitettu sähköpostitse jokaiselle osakkeen omistajalle aikaisintaan kahta (2) kuukautta ja viimeistään neljä (4) viikkoa ennen varsinaista yhtiökokousta.

Esitys: Todetaan kokouksen laillisuus.

Päätös:

1. **Läsnä olevien toteaminen ja ääniluettelon vahvistaminen**

Esitys: Todetaan läsnä olevat ja vahvistetaan ääniluettelo

Päätös:

1. **Vuoden 2022 tilinpäätöksen esittäminen ja tilintarkastuskertomuksen esittäminen**

Esitys: Toimitusjohtaja esittelee tilinpäätöksen ja tilintarkastuskertomuksen.

Päätös:

1. **Tilinpäätöksen vahvistaminen**

Esitys: Hallitus esittää yhtiökokoukselle, että se vahvistaa vuoden 2022 tilinpäätöksen.

Päätös:

1. **Taseen osoittaman voiton käyttäminen ja osingonmaksusta päättäminen**

Yhtiöjärjestyksen mukaan yhtiön tarkoituksena ei ole tavoitella voittoa eikä se jaa omistajilleen osinkoa, vaan mahdollinen voitto käytetään yhtiön tarkoituksen toteuttamiseen.

Esitys: Hallitus esittää, että tilikauden tappio –11 583,93 € kirjataan omaan pääomaan ja että osinkoa ei jaeta

Päätös:

1. **Vastuuvapaudesta päättäminen hallituksen jäsenille ja toimitusjohtajalle**

Esitys: Yhtiökokous myöntää vastuuvapauden hallituksen jäsenille sekä toimitusjohtajalle.

Päätös:

1. **Hallituksen jäsenten ja tilintarkastajien palkkiosta päättäminen**

Yhtiöjärjestyksen mukaan nimeämistoimikunta valmistelee yhtiökokoukselle ehdotuksen hallituksen puheenjohtajan ja jäsenten palkkioksi. Vuonna 2022 hallituksen jäsenille maksettiin palkkiota seuraavasti: Hallituksen puheenjohtajan kokouspalkkio: 300 euroa. Hallituksen jäsenen kokouspalkkio on 200 euroa. Tilintarkastajan palkkio maksetaan laskutuksen mukaan.

Esitys: Nimeämistoimikunta on käsitellyt palkkiot kokouksessaan 17.3.2023 ja ehdottaa yhtiökokoukselle, että palkkiot pidetään ennallaan: puheenjohtajan kokouspalkkio 300 euroa ja hallituksen jäsenen kokouspalkkio 200 euroa.

Tilintarkastajan palkkio maksetaan laskutuksen mukaan.

Päätös:

1. **Hallituksen jäsenten lukumäärästä päättäminen**

Yhtiöjärjestyksen mukaan hallitukseen kuuluu viidestä yhdeksään jäsentä ja heille henkilökohtaiset varajäsenet.

Esitys: Yhtiökokous päättää hallituksen jäsenten lukumääräksi yhdeksän.

Päätös:

1. **Hallituksen jäsenten valinta**

Yhtiöjärjestyksen mukaan yhtiöllä voi olla nimeämistoimikunta, johon kuuluu kolmesta viiteen jäsentä. Nimeämistoimikunnan tehtävänä on valmistella yhtiökokoukselle esitys hallituksen jäsenten valitsemiseksi. Yhtiökokouksessa 13.6.2022 valittiin nimeämistoimikuntaan Yhtiökokouksessa 13.6.2022 valittiin nimeämistoimikuntaan kirjastonhoitaja Esko Nousiainen (Rovaniemi), kirjastopalvelujen esimies Laura Korhonen (Hamina), talouspäällikkö Riitta Mörö (Oulu), kirjasto- ja kulttuuritoimenjohtaja Riikka Uski, kirjastopalvelujohtaja Suvi Pirnes-Toivanen (Joensuu). Lisäksi hallituksen puheenjohtajalla on läsnäolo- ja puheoikeus nimeämistoimikunnan kokouksissa.

Nimeämistoimikunta on tehnyt kokouksessaan 31.3.2023 esityksen hallituksen jäsenistä:

1. Helle-kirjastot: kirjasto- ja vapaa-aikapalveluiden päällikkö Maarit Tuomisto (Siuntio), varajäsen kirjastopalveluiden päällikkö Malin Hollmén (Porvoo)
2. Kirkes-kirjastot: kunnanlakimies Kirsi Kurtti (Tuusula), varajäsen kirjastotoimenjohtaja Annastiina Louhisalmi (Tuusula)
3. Kyyti-kirjastot: kehittämispäällikkö Karoliina Kanerva (Kouvola), varajäsen talousjohtaja Hellevi Kunnas (Kouvola)
4. Lapin kirjastot: kirjastonjohtaja Nina Sipola (Rovaniemi), varajäsen apulaisjohtaja Pasi Rantanen (Rovaniemi)
5. Lumme-kirjastot: talousjohtaja Tiia Tamlander (Mikkeli), varalla vt. kirjastopäällikkö Pia Kontio (Mikkeli)
6. OUTI-kirjastot: kirjastopalvelujohtaja Jouni Pääkkölä (Oulu), varajäsen palvelupäällikkö Noora Valkonen (Oulu)
7. Vaara-kirjastot: tietohallintopäällikkö Pekka Penttinen (Joensuu), varajäsen kirjastopalvelujohtaja Suvi Pirnes-Toivanen (Joensuu)
8. Vaski-kirjastot: kirjastopalvelujohtaja Rebekka Pilppula (Turku), varajäsen kulttuuri- ja kirjastopalvelujohtaja Arja Pesonen (Kaarina)
9. Siilinjärven kunta: digijohtaja Tiia Häsä, varajäsen kirjastotoimenjohtaja Jarkko Nevalainen

Esitys: Valitaan hallituksen varsinaiset ja varajäsenet nimeämistoimikunnan esityksen mukaisesti.

Päätös:

1. **Hallituksen puheenjohtajan ja varapuheenjohtajan valinta**

Hallituksen puheenjohtajana on toiminut Rebekka Pilppula ja varapuheenjohtajana Karoliina Kanerva. Yhtiökokous nimeää yhden hallituksen jäsenistä puheenjohtajaksi ja yhden varapuheenjohtajaksi.

Esitys: Yhtiökokous nimeää hallituksen puheenjohtajan ja varapuheenjohtajan.

Päätös:

1. **Tilintarkastajien valinta**

Tilintarkastajana on ollut tilintarkastusyhteisö KPMG Oy Ab. Vastuullinen tilintarkastaja on ollut HT Saija Laurila. Yhteistyö on sujunut hyvin

Esitys: Valitaan tilintarkastajaksi tilintarkastusyhteisö KPMG Oy Ab.

Päätös:

1. **Nimeämistoimikunnan jäsenten valinta**

Yhtiöjärjestyksen mukaan yhtiöllä voi olla nimeämistoimikunta, johon kuuluu kolmesta viiteen jäsentä. Nimeämistoimikunnan tehtävänä on valmistella yhtiökokoukselle esitys nimeämistoimikunnasta. Yhtiökokouksessa 13.6.2022 valittiin nimeämistoimikuntaan kirjastonhoitaja Esko Nousiainen (Rovaniemi), kirjastopalvelujen esimies Laura Korhonen (Hamina), talouspäällikkö Riitta Mörö (Oulu), kirjasto- ja kulttuuritoimenjohtaja Riikka Uski, kirjastopalvelujohtaja Suvi Pirnes-Toivanen (Joensuu). Lisäksi hallituksen puheenjohtajalla on läsnäolo- ja puheoikeus nimeämistoimikunnan kokouksissa.

Nimeämistoimikunta on tehnyt kokouksessaan 31.3.2023 esityksen nimeämistoimikunnan jäsenistä:

1. Helle-kirjastot ja Kirkes-kirjastot: kirjastotoimenjohtaja Heidi Enberg (Raasepori), varajäsen kirjastopalveluiden päällikkö Katariina Järveläinen (Järvenpää)
2. Lapin kirjastot: kirjastonhoitaja Esko Nousiainen (Rovaniemi), varajäsen johtava kirjastonhoitaja Marja-Leena Vaarala (Kemijärvi)
3. Kyyti-kirjastot: kirjastopalvelujen esimies Laura Korhonen (Hamina), varajäsen kirjastopalvelujohtaja Selja Kunttu (Kouvola)
4. OUTI-kirjastot: talouspäällikkö Riitta Mörö (Oulu), sivistystoimenjohtaja Anne Koski-Heikkinen (Kuusamo)
5. Vaski-kirjastot: kirjasto- ja kulttuuritoimenjohtaja Riikka Uski (Nousiainen), varajäsen kirjasto- ja kulttuuritoimenjohtaja Tiina Salo (Raisio)

Esitys: Valitaan nimeämistoimikunnan jäsenet ja varajäsenet nimeämistoimikunnan esityksen mukaan.

Päätös:

1. **Hallituksen valtuuttaminen osakeantiin:**

**Yhtiökokous voi valtuuttaa** hallituksen päättämään osakeannista kokonaan tai osittain (osakeyhtiölaki 9 luku 2 §). Päätös valtuuttamisesta tehdään yksinkertaisella enemmistöllä (yli puolet annetuista äänistä), jollei yhtiöjärjestyksessä ole tiukempia vaatimuksia enemmistölle. Jos osakeantivaltuutus koskee suunnattua osakeantia tai hallituksen oikeutta päättää suunnatusta osakeannista ei ole suljettu pois, päätökseen tarvitaan 2/3 annetuista äänistä ja kokouksessa edustetuista osakkeista.

Yhtiökokouksen päätöksessä on aina määrättävä annettavien osakkeiden enimmäismäärä, tarvittaessa osakelajeittain. Valtuutus on ilmoitettava rekisteröitäväksi kaupparekisteriin.

Esitys: Koha-Suomi Oy on perustettu Koha-kirjastojärjestelmää käyttävien kuntien omistamaksi yhtiöksi. On mahdollista, että Kohan käyttö laajenee ja siten Koha-Suomi Oy:n osakkaiksi olisi tulossa uusia kuntia. Yhteistyö on mukana olevien kuntien (omistajien) etu, ja lisäksi se on yhtiön kannalta taloudellisesti järkevää, koska sillä tavoin rahoituspohja saadaan laajemmaksi ja tulorahoitus kestävämmäksi.

Päätetään valtuuttaa hallitus järjestämään tarvittaessa suunnattu osakeanti osakkaiksi haluaville kunnille, jotka ovat ottaneet tai ovat ottamassa käyttöön Koha-kirjastojärjestelmän seuraavilla ehdoilla:

- osakkeita annetaan kunnan asukasluvun verran. Asukasluku määräytyy edellisen vuoden viimeisen päivän tilaston mukaan. Osakkeet ovat uusia.

- osakkeita saavat hankkia yhtiöjärjestyksen mukaan vain kunnat ja kuntayhtymät. Yhtiökokous valtuuttaa yhtiön hallituksen luovuttamaan osakkeita kunnalle, joka on ottanut tai on ottamassa Koha-kirjastojärjestelmän käyttöönsä. Osakeyhtiölain 4 §:n 1 momentissa tarkoitettu painava syy osakkeenomistajien etuoikeudesta poikkeamiseen on yhtiön rahoituspohjan laajentaminen.

- osakkeiden merkintähinta on 0,15 euroa/asukas tai muu yhtiökokouksen 2/3 enemmistöllä hyväksymä summa osakassopimuksen mukaisesti.

- osakkeet merkitään yhtiön hallituksen kokouksessa, jossa osakeanti on päätetty.

- osakkeiden maksuaika on kolme viikkoa merkinnästä.

- annettavien osakkeiden enimmäismäärä on **3 833 093** kappaletta.

- uudet osakkaat allekirjoittavat liittymissopimuksen, jolla he sitoutuvat osakassopimukseen. Valtuutus on voimassa vuoden 2024 loppuun saakka.

Päätös:

1. **Muut asiat**
2. **Kokouksen päättäminen**

Allekirjoitukset

Mikkelissä 19.6.2023

, puheenjohtaja , sihteeri

, pöytäkirjantarkastaja , pöytäkirjantarkastaja